**Құдай қалай жауап береді?**

***«Ал Тәңір Иеміз бізге әсер ететін Өзінің құдіреті арқылы біз сұрағаннан немесе ойлағаннан әлдеқайда көп нәрселерді істей алады.»***

***(Ефестік. 3:20)***

Киелі кітапта: «Иеміз үшін тым ауыр бірдеңе бар ма?» деген сұрақ үш рет қойылады. Бірақ бұл сұраққа сіз қалай жауап берер едіңіз? Біз бүгінде осындай дилеммаға тап болып отырмыз. Яғни, бір жағынан: «Құдай бәрін жасай алады» деп айтамыз, бірақ бұл сөздерге шынымен сенетінімізге сенімді емеспіз немесе екінші жағынан: «Құдай менің қиын жағдайымда неліктен араласып, көмектеспей жатыр?» деп өзімізді күйретеміз.

Ізгі хабарды уағыздағаны үшін қамауда болған елші Пауыл Ефестіктерге қауым және ондағы әртүрлі адамдар туралы хат жазды. Мінажаттарының бірінде ол: «Ал Тәңір Иеміз бізге әсер ететін Өзінің құдіреті арқылы біз сұрағаннан немесе ойлағаннан әлдеқайда көп нәрселерді істей алады.» деп айтқан еді. (Ефестіктерге 3:20)

Бір сәт Құдайға Пауылдың көзімен қарайықшы. Ол Құдайды қабілетті, яғни «көп нәрселерді істей алатын Құдай» деп сипаттады, бірақ «қабілетті» етістігіне толық мағына беру үшін оның жаңына қандай да бір қосымша ақпарат қажет сияқты. Мысалы, «Менің компаниям бәсекеге қабілетті» немесе «Бұл адам өз уәделерін орындауға қабілетті адам екен» деп айта аласыз. Яғни, субъектінің бір нәрсені орындау қабілетін сипаттау үшін қандай да бір қосымша ақпарат қосу керек.

Пауыл Құдайдың толыққанды тұлға екенін атап көрсетеді. Құдайдың бізден айырмашылығы, Ол уақытпен, кеңістікпен немесе адами шектеулермен шектелмейді. Біз болсақ, белгілі бір уақытта туылғанбыз, ал Құдайдың басы да, соңы да жоқ. Біз география мен кеңістікпен шектелеміз, ал Құдай болса шектелмейді. Адамның қолынан келетін нәрсенің шегі бар, ал Құдайдың ше?